I august 2017 var det mange medlemmer av alt-right som deltok i Unite the Right rally i Charlottesville, Virginia, sammen med andre grupperinger på ytre høyre fløy, deriblant nynazister, konfederasjons-tilhengere, og Ku Klux Klan. Medlemmer av disse gruppene marsjerte i et fakkeltog på nattestid gjennom byen, mens de ropte antisemittiske og rasistiske slagord som «Jews Will Not Replace Us», «Blood and Soil» og «White Lives Matter». Spesielt kjente personer som deltok var Richard Spencer, Christopher Cantwell (fra ) og David Duke (tidligere «Grand Wizard» i KKK). Bakgrunnen for protestmarsjen var avgjørelsen om å fjerne statuen til minne om sørstatsgeneralen Robert E. Lee.